Το VPS είναι συντομογραφία του “virtual private server”. Για να δημιουργηθεί ένα VPS πρέπει ένας dedicated server να διαιρεθεί σε virtual machines (VM). Η κάθε μία εικονική μηχανή, ή εικονικός ιδιωτικός διακομιστής, λειτουργεί εντελώς ανεξάρτητα η μία από την άλλη. Με άλλα λόγια, κάθε VPS έχει το δικό του λειτουργικό σύστημα, καθώς επίσης και δική του RAM, CPU και χώρο στο δίσκο. Αυτό σου παρέχει ένα περιβάλλον που μοιάζει με εκείνο ενός Dedicated Server, χωρίς όμως να υπάρχει το ίδιο κόστος.
Ο virtual private server (VPS) είναι μία υβριδική λύση για την φιλοξενία ιστοσελίδων και εφαρμογών. Οι πόροι και ο χώρος του VPS δεν μοιράζονται με άλλους χρήστες του dedicated server. Αυτό σημαίνει ότι ο έλεγχος και η διαχείριση του VPS ορίζεται από εσένα, κάτι που σημαίνει ότι έχεις ευελιξία και ταχύτητα για την επιχείρησή σου.